Aalborg Stiftstidende, 1842-09-27
Udlandet. Overlærer Witt i Königsberg, Redacteur af denne Byes Tidende, er sat ud af Activitet. Ved et Minister-Rescript havde man overladt ham Valget imellem at nedlægge Redactionen eller at miste sin Overlærerpost. Han erklærede at ville gaae Rettens Vei imod denne Forholdsregel, der syntes ham ulovlig. J ethvert Tilfælde vil han beholde Redactionen, især da hans hidtilv. Jndtægter allerede en halv Time, efterat den mod ham brugte Fremgangsmaade var bleven bekjendt, sikkredes ham ved Subscription. Witt er ikke ansvarlig Redacteur for Königsberger-Zeitung, men har, ifølge en privat Accord med den ansvarlige Redacteur, i flere Aar besørget endeel af Redactionssarbeiderne. Om det russiske Linieskib, der forliste ved Oxø Fyr hedder det fra Christiansand. Skibet førte Navnet "Jngermanland, var boret til 74 Kanoner, stod under Capitain Terschins Commando og havde 936 Mand ombord. De kom fra Archangel og var bestemt til Petersborg. Om Natten imellem 11 og 12 stødte det paa de ydre Skjær Øst for Oxø Fyr. Efterat det havde stødt flere Gange, bragte Søen det atter af, men det var bleven saa læk, at det i kort Tid løb fuldt af Vand, hvorfor Masterne maatte kappes og Kanonerne kastes overbord. Dampskibet "Nord cap, Pr. Lieutenant Sigholt, som netop laae i Havn ved Christiansand, gik samme Nat ud, uagtet det frygtelige Uveir, men kunde ikke finde Vraget, da Nødskuddene ophørte. Den følgende Morgen gjorde det et nyt, ligeledes forgiæves Forsøg. Jmidlertid havde Lodser opdaget Vraget paa Høiden af Mandal og bragt 8 Mand tilligemed et Fruentimmer til denne By. Af Skibet kunde man kun see Bugsprydet og Skandsen, den sidste tæt besat med Mennesker. Efter denne Beretning gjordes saavel i Mandal, som i Christiansand Anstalter til de Forulykkedes Redning; fra Mandal afsendtes 2 Fartøier, fra Christiansand Dampskibet "Nordcap." Efter at have søgt i 10 Timer traf dette paa Braget, omtrent 10 Miil fra Lister Fyr, og det lykkedes det at redde 150 ombord blevne Personer af Besætningen, hvoriblandt der ingen Officerer var, og at bringe dem til Christiansand, efterat to vare døde underveis. Mange, saavel mandlige som qvindelige Liig dreve omkring Vraget, hvilket Dampskibet forgjæves søgte at bringe fra dets Ankere og derfor maatte lade i Stikken. De fra Mandal udgaaede Skibe havde redde 304 Mennesker, hvoriblandt 11 Officerer, 2 Fruentimmer og 1 Barn. Chefen landede allerede den 12te i en Chaluppe med 19 Mand af Besætningen i Nærheden af Farsund, Den nyfødte russiske Storfyrstinde døbtes den 11te ds. i Slotscapellet i Zarskoje=Selv og fik Navnet Alexandra Alexandrewna. J Petersborg feiredes denne Dag ved en stor Procession med Korset, fra vor kjære kasenske Frues Cathedral til Alexander Newsky=Klosteret. – Hele Byen Kasan er bleven et Rov for Luerne. 2000 Huse, hele Handeslaugets Varedepot, Universitetet og den største Deel af de offentlige Bygninger ligge allerede i Gruus; ved Postens Afgang havde det allerede brændt i fire Dage og det brændte endnu stedse. Jfølge en anden Beretning ere 1200 Huse, 12 Kirker, de store Boder og Universitetet afbrændte. – Keiseren har tiltraadt en Reise til det Jndre af Riget. Han vil paa denne Reise ogsaa besøge Havnene ved det SorteHav og over Warschau vende tilbage til Petersborg. Atter Jldebrande. J Jaroslaw ere flere Huse og 40 Boder med Varer afbrændte. – J Raurn, imellem Berlin og Hamborg, ere 30 Huse afbrændte. Fra Gothenborg meldes, at alle Værkerne ved LillaEdet (ved Trolhötta Canalen) ere afbrændte. Jlden brød ud i Møllen og fortærede den, samt 9 store Saugværker med det hele Forraad af færdigt saugede Trævarer. Skaden overstiger (Tømmerlageret uberegnet) 100,000 Rd. Bco. Det Meste er forsikkret i England. Tillykke har Vinden fra, ellers vilde alle Vaaningshusene ogsaa være blevne Luernes Bytte. – Fra Leipzig meldes, at der den 15de de, atter er udbrudt Jld i Hartha, hvorved henimod 30 Huse lagdes i Aske.